Nokia (selskap)

**Nokia** er et finsk aksjeselskap. Nokia ble etablert i 1865 av Knut Fredrik Idestam for å produsere papir. Etter hvert vokste bedriften til et multinasjonalt selskap med ulike produkter som gummi, kjemikalier og etter hvert telekommunikasjon. I 1988 kom 10 prosent av omsetningen fra telekommunikasjon, og fra 1998 til 2012 var Nokia ledende i verden på mobiltelefoner.

## Omfang
Nokia har salgskontorer i 140 land (2004-tall). I tillegg til Europa, er det spesielt godt representert i Østen og USA, men med noen salgskontorer også i Australia, Sør-Amerika, samt to i Afrika. USA og Kina er de største enkeltmarkedene, mens Europa samlet utgjør ca. 50 prosent av omsetningen. I tillegg har Nokia også forsknings- og utviklingsenheter i 14 land, samt produksjon i 10 land.

I 2011 var Nokias markedsandel i Afrika hele 58&nbsp;%, med over 50 millioner Nokia 1100 i bruk på kontinentet. Nokia konkurrerte med Coca Cola om å være Afrikas mest kjente merkevare.

Nokia har over 60&nbsp;000 ansatte (2014); 25&nbsp;000 innenfor mobiltelefoni, 25&nbsp;000 innenfor nettverk og 10&nbsp;000 på øvrige telecom-områder. Av disse arbeider over 23&nbsp;000 personer i Finland, og bare i 1999 ble det ansatt over 12&nbsp;000 personer i Nokia. Selskapets slagord var *Nokia Connecting People.

2. september 2013 ble det annonsert at [[Microsoft]] ville kjøpe Nokias mobiltelefonvirksomhet i en avtale med total verdi 7,17 milliarder dollar. Avtaler gjelder både den delen av Nokia som produserer [[smarttelefon]]er basert på Microsofts [[Windows Phone]] og den delen som produserer rimeligere telefoner som ikke er basert på Microsofts teknologi.

I mai 2016 solgte [[Microsoft]] Nokia merkevarerettigheter til *HMD Global* og kontraktsprodusenten [[Foxconn]] for 350 millioner dollar.

== Nokia i Norge og internasjonalt ==
Nokia var lenge den ledende produsenten av mobiltelefoner i verden, men etter 14 år, i 2012, måtte selskapet gi fra seg denne ledelsen.

I juni 2008 kjøpte Nokia det norske børsnoterte selskapet [[Trolltech]] som i april 2011 ble videresolgt til finske Digia.

I Afrika var Nokia 1100 særdeles populær pga [[lommelykt]]funksjonen, og fiskerne satte pris på at den fløt, og kunne tas fra hverandre og tørkes i solen for å settes sammen igjen - og faktisk virke. Afrikanske [[oppfinner]]e viste også stort håndelag med å [[hacking|hacke]] mobiltelefoner og få dem til å virke som [[fjernkontroll]], så de kunne sette opp 400 [[volt]]s elektriske støt på dørhåndtak for å skremme mulige [[innbrudd]]styver - og på hjemveien sende [[tekstmelding]] til hjemmetelefonen, som dermed startet tekokeren. Erik Hersmans [[blogg]] *AfriGadget* presenterer ulike lokale oppfinnelser.<Ref>[https://www.afrigadget.com/ *AfriGadget]

I november 2012 kjøpte Nokia norske *Smarterphone*, et firma som utviklet et operativsystem for enklere mobiltelefoner (*feature phones*).
Smarterphones operativsystem ble brukt som basis for Nokias nye Asha-serie av telefoner som ble lansert i september 2013.
Utviklingsvirksomheten på mobiltelefoner i Norge ble avviklet etter at Microsoft i juli 2014 besluttet å avvikle vesentlige deler av utvikling og produksjon av mobiltelefon, inkludert Asha-serien.

### Nokia og Siemens
19. juni 2006 annonserte Nokia og Siemens' telekommunikasjonsdivisjoner at de ville fusjonere til det nye selskapet Nokia Siemens Networks. 1. april 2007 var datoen som ble satt for det nye selskapets oppstart av sin virksomhet.

Våren 2008 ble det dokumentert at Nokia og Samsung bruker kobolt i sine batterier, utvunnet i Kongo - ofte av barn som ikke har råd til å gå på skolen - og smuglet ulovlig ut av landet.

Dan Watchs rapport viste at de store mobiltelefonprodusentene hadde muligheten til å sjekke hvor råvarene de bruker kommer fra, men uten å gjøre det, selv om flere av dem har gått offentlig ut og sagt de tar avstand fra den ulovlige handelen.

Selskapet ble i 2009 kjent for å ha levert et senter for monitorering av teletrafikk til Iran. Selskapet hevdet at utstyret var levert til bruk i ordinær og lovlig virksomhet. Dette er en vanlig måte å omtale utstyr for avlytting og arkivering av telesamband, mobiltelefoner og internett-trafikk. Avdelingen som vedlikeholder overvåkingssenteret, er siden solgt til Perusa Partners Fund LLP.

I juli 2013 ble det annonsert at Nokia kjøpte tilbake Nokia Siemens Networks for en sum av 2,21 milliarder dollar. 15. april 2015 kunngjorde selskapet at det hadde avtalt å kjøpe alle aksjene i Alcatel-Lucent for 15,6 milliarder euro. Overtakelsen skal ifølge Nokia finne sted tidlig i 2016 forutsatt konkurransemyndighetenes godkjennelse. Bell Labs vil bli opprettholdt, mens varemerket Alcatel-Lucent skal erstattes av Nokia.

I 2024 åpnet Nokia et innovasjonssenter i Marokko med Afrika og Midtøsten som arbeidsfelt i prosjektet ''Digital Morocco 2030.Nokia i Marokko

## Se også
*Liste over Nokia mobiltelefoner
* Jorma Ollila, direktør 1992-2006
* Olli-Pekka Kallasvuo, direktør 2006-2010
* Stephen Elop, direktør 2010-2013 
* Rajeev Suri, direktør 2014-2020

## Referanser


## Eksterne lenker
* Nokia Norge
*